钦定古今图书集成/明伦汇编/官常典/第664卷 > 明
## 钦定古今图书集成/明伦汇编/官常典/第664卷 > 明

### 太祖洪武元年设水马站及递运所后改站为驿驿设驿丞一员所设大使一员俱未入流

按：《续文献通考》云云。

洪武六年。定诸府设所属衙门水马驿。驿丞一人。
按《续文献通考》云云。

### 宣宗宣德四年令贵州所属驿丞照云南事例考核按明会典凡驿递闸坝官旧制俱三年赴部给由惟云南驿丞各以三年一次赴布政司考核九年通考

然后赴部。宣德四年奏准、贵州所属驿丞。照云南事
例考核

### 英宗正统元年令各处水马驿丞递运所大使九年将满吏部预选官交代

按《明会典》：“正统元年奏准各处水马驿丞及递运所
大使，九年将满吏部预选官交代住俸管事。新官至
日方许给由。”

正统三年、令驿递官各听所辖考察类进。仍候九年
赴部通考

按《明会典》：“正统三年奏准驿递官，直隶府州县所辖，
三年赴部；其有布政司所辖，三年赴布政司并按察
司，考察称职，平常复职，仍将牌册年终类进，九年赴
部通考。”

正统五年，令南北直隶驿递官赴巡按考核，仍候九
年赴部通考。

按：《明会典》：“正统五年奏准南北直隶驿递官，三年赴
巡按御史考核，定与称职不称职考语，连牌册发有司收候，年终类缴，九年赴部通考。”

### 景帝景泰元年令南北直隶驿递官各赴本部考满升用

按：《明会典》：景泰元年奏准，南北直隶驿递官，三年六
年考满，南直隶者赴南京吏部，北直隶者赴吏部。又，
凡驿丞九年考满，册内事迹不开报应付过使客，备
细花名起数者送问。又，凡驿递等官，无过陞一级，有
过本等用。

### 皇清